Tsorayi izita remhuri rinowanikwa muZimbabwe. Zvichida zita iri rinoreva zvimwe nokuti shorayi? Kutsoropodza, kushoropodza (criticize) zvinoreva kushora. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Digo vanoti tsola (to pick up) kureva kunhonga. Mamwe mazwi: tsola-tsola (to gather together people or things) kureva kuunganidza. VaDigo vanoti Mwanangu watsola makasi (My child found a pair of scissors) kureva - mwana wangu akanhonga chigero. VaDigo vanoti akatsola mawe (He picked up stones) kureva - akanhonga mabwe. Taita vanoti kutsora kana kuandika (write) vachireva kunyora. Mamwe mazwi: mtsori kana mwandiki (writer) kureva munyori.